stanford-oval/wikipedia huggingface dataset:
พระเจ้าวรวงศ์เธอ พระองค์เจ้าจักรพันธ์เพ็ญศิริ
พระประวัติ

พระเจ้าวรวงศ์เธอ พระองค์เจ้าจักรพันธ์เพ็ญศิริ หรือ ท่านชายจักร มีพระนามเดิมว่า หม่อมเจ้าจักรพันธ์เพ็ญศิริ จักรพันธุ์ ประสูติเมื่อวันที่ 27 กรกฎาคม พ.ศ. 2452 เป็นพระโอรสในพระเจ้าวรวงศ์เธอ กรมหมื่นอนุวัตน์จาตุรนต์ อดีตผู้สำเร็จราชการแทนพระองค์ กับหม่อมจำรัส จักรพันธุ์ ณ อยุธยา
ทรงสำเร็จการศึกษาชั้นมัธยมปีที่ 3 จากโรงเรียนเทพศิรินทร์ เมื่อปี พ.ศ. 2465 จากนั้นได้ทรงเข้าศึกษาต่อที่โรงเรียนนายร้อยทหารบกรุ่นเดียวกับจอมพลสฤษดิ์ ธนะรัชต์ แต่ทรงประสบอุบัติเหตุต้องพักการเรียนไป 1 ปี หลังจากนั้นได้กลับเข้าเรียนร่วมรุ่นกับจอมพลถนอม กิตติขจร เรียนจนจบชั้น 5 (ปฐม) จากนั้นพระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ พระราชทานทุนส่วนพระองค์ให้ไปศึกษาต่อที่สหรัฐและประเทศฟิลิปปินส์ ทรงสำเร็จการศึกษาทางด้านการเกษตรเมื่อปี พ.ศ. 2479
หม่อมเจ้าจักรพันธ์เพ็ญศิริ จักรพันธุ์ เสกสมรสและหย่ากับวิภา เก่งระดมยิง (ต่อมาเปลี่ยนชื่อเป็น เพียงกาญจน์ วีรเธียร) บุตรสาวของพลโท หลวงกาจสงคราม (เทียน เก่งระดมยิง) เมื่อพ.ศ. 2484 มีธิดาคือ
หม่อมราชวงศ์สุพินดา จักรพันธุ์  (คุณหญิงจุ๋ยกริ่ง) สมรสและหย่ากับอนันต์ กฤษนันท์
หม่อมราชวงศ์อรพรรณ สุคันธนาค (คุณหญิงจิ๋งกรุ่ม) สมรสกับอนันต์ สุคันธนาค
หม่อมราชวงศ์จันทิรา จักรพันธุ์  (คุณหญิงจุ๋มกริ่ม) สมรสและหย่ากับอัลโด มัสเซ็ตติ มีธิดาคือ คลาวเดีย จักรพันธุ์
หม่อมราชวงศ์มาลินี จักรพันธุ์ (คุณหญิงจิ๋มกรุ่น) สมรสและหย่ากับอภินันท์ ปวนะฤทธิ์
หม่อมราชวงศ์เบญจาภา ไกรฤกษ์  (คุณหญิงจุ๋นกรุ่ย) สมรสกับศักดิ์ทิพย์ ไกรฤกษ์
หม่อมเจ้าจักรพันธ์เพ็ญศิริ จักรพันธุ์ สมรสกับหม่อมประพาล จักรพันธุ์ ณ อยุธยา ท.จ.ว.(สกุลเดิม รจนานนท์) ธิดาพระยาอภิรักษ์ราชฤทธิ์ (พ้อง) มีธิดาคนเดียว คือ
หม่อมราชวงศ์เพ็ญศิริ จักรพันธุ์ (คุณหญิงเพ็ญ) สมรสและหย่ากับนิติกร กรัยวิเชียร มีธิดาคือ นิติเพ็ญ กรัยวิเชียร
พระประวัติ > สิ้นพระชนม์

พระเจ้าวรวงศ์เธอ พระองค์เจ้าจักรพันธ์เพ็ญศิริ ประชวรด้วยพระโรคเกี่ยวกับทางเดินหายใจและถุงลมโป่งพองมาเป็นเวลานานจนสิ้นพระชนม์เมื่อวันที่ 13 ตุลาคม พ.ศ. 2536 สิริพระชันษาได้ 84 ปี
วันที่ 14 ตุลาคม พ.ศ. 2536 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เสด็จพระราชดำเนินแทนพระองค์ ไปพระราชทานน้ำสรงศพ ณ ศาลาบัณณรศภาค วัดเบญจมบพิตรดุสิตวนารามราชวรวิหาร
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯ ให้สถาปนาพระอิสริยยศและเฉลิมพระนาม หม่อมเจ้าจักรพันธ์เพ็ญศิริ จักรพันธุ์ ขึ้นเป็น พระเจ้าวรวงศ์เธอ พระองค์เจ้าจักรพันธ์เพ็ญศิริ เมื่อวันที่ 29 มีนาคม พ.ศ. 2537 เพื่อเป็นอนุสรณ์ถึงความจงรักภักดี ตลอดจนความชอบและความดีที่ท่านจักรได้ทรงบำเพ็ญมาตลอดพระชนม์ชีพ
มีพิธีพระราชทานเพลิงพระศพเมื่อวันที่ 30 มีนาคม พ.ศ. 2537 ณ พระเมรุ วัดเทพศิรินทราวาสราชวรวิหาร
การทรงงาน

พ.ศ. 2479 ทรงเข้ารับราชการในกระทรวงเกษตร
พ.ศ. 2494 รองอธิการบดีมหาวิทยาลัยเกษตรศาสตร์
พ.ศ. 2497 อธิบดีกรมการข้าว
พ.ศ. 2504 อธิบดีกรมกสิกรรม
พ.ศ. 2511 คณบดี (กิตติมศักดิ์) คณะเกษตร มหาวิทยาลัยเกษตรศาสตร์
พ.ศ. 2512 อธิการบดีมหาวิทยาลัยเกษตรศาสตร์
พ.ศ. 2516 รัฐมนตรีว่าการกระทรวงเกษตรและสหกรณ์ ในรัฐบาลศาสตราจารย์สัญญา ธรรมศักดิ์
พ.ศ. 2517 รัฐมนตรีว่าการกระทรวงเกษตรและสหกรณ์ ในรัฐบาลศาสตราจารย์สัญญา ธรรมศักดิ์ (สมัยที่ 2)
พ.ศ. 2518 ดำรงตำแหน่งองคมนตรี ซึ่งท่านได้รับราชการสนองเบื้องพระยุคลบาทในตำแหน่งนี้ตราบจนสิ้นพระชนม์
พ.ศ. 2530 ดำรงตำแหน่งศาสตราจารย์พิเศษ มหาวิทยาลัยเกษตรศาสตร์
ผลงานดนตรี

นอกจากทรงเป็นนักบริหารทางการเกษตรที่ประสบความสำเร็จแล้ว ยังทรงมีความสามารถพิเศษทางด้านการประพันธ์คำร้องและทำนองเพลง
ผลงานที่สำคัญที่สุดคือ การถวายงานด้านการประพันธ์เนื้อร้องประกอบทำนองเพลงพระราชนิพนธ์อันดับแรก แสงเทียน  ใน พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ตั้งแต่ครั้งยังทรงดำรงพระยศเป็น “สมเด็จพระเจ้าน้องยาเธอ เจ้าฟ้าภูมิพลอดุลยเดช” ซึ่งท่านจักรได้ทรงเริ่มประพันธ์คำร้องถวายตั้งแต่ครั้งนั้น และยังได้ทรงประพันธ์คำร้องถวายอีก 28 เพลง  เช่น ยามเย็น, สายฝน, เทวาพาคู่ฝัน, แก้วตาขวัญใจ, ลมหนาว, แสงเดือน, พรปีใหม่ ฯลฯ
นอกจากนั้นยังได้ทรงประพันธ์คำร้องและทำนองให้แก่วงดนตรีสุนทราภรณ์ไว้อีกเกือบ 100 เพลง ซึ่งล้วนได้รับความนิยมอย่างกว้างขวาง  เช่น ชะตาฟ้า, เกาะสวรรค์, กล่อมสาวงาม, จากรัก, รำวงชาวทะเล, ฝากรัก, เธอนะเธอ, เสี่ยงรัก, ร่มเกล้า, รำวงเกษตร, มาร์ชเกษตรศาสตร์, จุฬาบันเทิง, จุฬาแซมบ้า ฯลฯ
เมื่อครั้งดำรงตำแหน่งรองอธิการบดีมหาวิทยาลัยเกษตรศาสตร์ ได้ทรงริเริ่มก่อตั้งวงดนตรี KU Band ประจำมหาวิทยาลัยวงแรกของประเทศไทยด้วย
เพลงเด่นอื่น ๆ เช่น นันทาเทวี ในอุปรากร "นันทาเทวี" ของ พระเจ้าวรวงศ์เธอ พระองค์เจ้าภาณุพันธุ์ยุคล คณะอัศวินการละคร และ ร่มเกล้า ในภาพยนตร์ "เงิน เงิน เงิน" ของ พระเจ้าวรวงศ์เธอ พระองค์เจ้าอนุสรมงคลการ ละโว้ภาพยนตร์ เป็นต้น
พระเกียรติยศ

| ธรรมเนียมพระยศของ พระเจ้าวรวงศ์เธอ พระองค์เจ้าจักรพันธ์เพ็ญศิริ |
| --- | --- |
การทูล: ฝ่าพระบาท
การแทนตน: เกล้ากระหม่อม/เกล้ากระหม่อมฉัน
การขานรับ: เกล้ากระหม่อม/เพคะ
ลำดับโปเจียม: ไม่ทราบ
พระเกียรติยศ > พระอิสริยยศ

หม่อมเจ้าจักรพันธ์เพ็ญศิริ ในพระองค์เจ้าออศคาร์นุทิศ (27 กรกฎาคม พ.ศ. 2452 - 16 เมษายน พ.ศ. 2458)
หม่อมเจ้าจักรพันธ์เพ็ญศิริ จักรพันธุ์ (16 เมษายน พ.ศ. 2458 – 13 ตุลาคม พ.ศ. 2536)
ภายหลังสิ้นพระชนม์
พระเจ้าวรวงศ์เธอ พระองค์เจ้าจักรพันธ์เพ็ญศิริ (29 มีนาคม พ.ศ. 2537)
พระเกียรติยศ > เครื่องราชอิสริยาภรณ์

พ.ศ. 2537 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2519 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2517 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2509 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2509 –  เหรียญจักรพรรดิมาลา (ร.จ.พ.)
พ.ศ. 2522 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. 2502 –  เหรียญกาชาดสมนาคุณ ชั้นที่ 1 (เหรียญทอง)
พระเกียรติยศ > สถานที่อันเนื่องด้วยพระนาม

ศูนย์พัฒนาพันธุ์พืชจักรพันธ์เพ็ญศิริ อำเภอแม่สาย จังหวัดเชียงราย
อาคารจักรพันธ์เพ็ญศิริ มหาวิทยาลัยเกษตรศาสตร์ บางเขน
วัดลังกา (พนมเปญ)

| วัดลังกา វត្តលង្កា |
| --- | --- |


ที่ตั้ง: กรุงพนมเปญ ประเทศกัมพูชา
ประเภท: วัด
 สถานีย่อยพระพุทธศาสนา
วัดลังกา (เขมร: វត្តលង្កា) เป็นวัดที่ตั้งอยู่ในกรุงพนมเปญ ประเทศกัมพูชา
ตามพระราชพงศาวดารกัมพูชากล่าวว่า เจ้าพระยาญาติ ผู้ตั้งเมืองพนมเปญ ทรงได้ปฏิสังขรณ์วัดพนมโฎนปึญ (วตฺตภฺนํฎูนเพญ) และทรงให้สร้างวัดอีกหลายแห่ง ดังความว่า "พระบรมมหาราชวังได้ก่อสร้างขึ้นทางทิศตะวันออกเฉียงใต้ของภูเขาโดนเปญ (เขายายเพ็ญ) พระองค์ได้จัดแจงขุดคลอง พูนดินก่อสร้างถนนหนทาง และวัดพนมให้ได้สดสวยงาม เจดีย์ใหญ่เหนือยอดเขาโดนเปญ ตั้งอยู่ด้านหลังพระวิหาร ได้ถูกก่อสร้างโดยพระองค์ เพื่อที่จะประดิษฐานพระพุทธรูปจตุรทิศทำด้วยสัมฤทธิ์ พระองค์ได้จัดแจงสร้างวัดวาอารามที่รอบวัดพนม มีวัดลังกา สำหรับประดิษฐานพระคัมภีร์ไตรปิฎก วัดอุณาโลมและวัดพระพุทธโฆสะ (วัดเจ็นด็อมแดก-วัดจีนตีเหล็ก)" โดยมี 3 วัดที่ตั้งชื่อสอดคล้องกัน คือ วัดเกาะ วัดลังกา และวัดพระพุทธโฆสาจารย์ โดยเกี่ยวข้องกับเรื่องที่กล่าวว่า พระพุทธโฆสะไปคัดลอกคัมภีร์จากเกาะลังกา วัดสร้างเมื่อ พ.ศ. 1985
ในช่วงเขมรแดงปกครอง วัดถูกใช้เป็นโกดังเก็บของจึงทำให้วัดรอดพ้นจากการทำลายโดยสิ้นเชิงจากเขมรแดง
การเคลื่อนที่ในรอบวัน

ภาพถ่ายแสดงการเคลื่อนที่ในรอบวันของดาวรอบขั้วท้องฟ้าเหนือ
การเคลื่อนที่ในรอบวัน หรือ การเคลื่อนที่ประจำวัน (diurnal motion) คือการเคลื่อนที่ปรากฏของดาวฤกษ์ หรือ วัตถุท้องฟ้า อื่น ๆ ในทรงกลมท้องฟ้าขณะที่โลกหมุนรอบตัวเอง การเคลื่อนที่ในรอบวันของวัตถุท้องฟ้าจะมองดูเหมือนกับว่าหมุนรอบแกนที่เชื่อมระหว่างขั้วท้องฟ้าเหนือ และ ขั้วท้องฟ้าใต้
โลกใช้เวลา 23 ชั่วโมง 56 นาที 4.09 วินาที (1 วันดาราคติ) ในการหมุนรอบแกนหมุน 1 รอบ ดังนั้นระยะเวลาของการเคลื่อนที่ในรอบวันจึงเท่ากับระยะเวลาการหมุนรอบตัวเองนี้
ส่วนการเคลื่อนที่ในรอบปี (annual motion) คือการเคลื่อนไหวที่ชัดเจนของวัตถุท้องฟ้าที่ดูเหมือนจะหมุนจากตะวันออกไปตะวันตกในรอบปีเนื่องจากการโคจรของโลก ซึ่งยังทำให้เกิดพารัลแลกซ์ดาวฤกษ์และความคลาดประจำปีขึ้นด้วย
ทิศทางการเคลื่อนที่

ทิศทางการเคลื่อนที่ในรอบวันของวัตถุท้องฟ้าจะเป็นดังนี้เมื่อสังเกตจากซีกโลกเหนือ
เมื่อมองดูท้องฟ้าทางทิศเหนือ วัตถุท้องฟ้าที่อยู่ด้านล่างขั้วท้องฟ้าเหนือจะเคลื่อนจากซ้ายไปขวา กล่าวคือ จากตะวันตกไปตะวันออก
เมื่อมองดูท้องฟ้าทางทิศเหนือ วัตถุท้องฟ้าที่อยู่สูงกว่าขั้วท้องฟ้าเหนือจะเคลื่อนที่จากขวาไปซ้าย กล่าวคือ จากตะวันออกไปตะวันตก
เมื่อมองดูท้องฟ้าทางทิศใต้ จะเคลื่อนจากซ้ายไปขวา นั่นคือตะวันออกไปตะวันตก
ดังนั้นดาวใกล้ขั้วฟ้าเหนือจะเคลื่อนที่ทวนเข็มนาฬิการอบขั้วโลกเหนือบนท้องฟ้า ดาวเหนือจะไม่เคลื่อนที่มากนักเนื่องจากเกือบจะอยู่ในทิศทางเดียวกับขั้วท้องฟ้าเหนือ
สำหรับที่ขั้วโลกเหนือบนโลกนั้น เนื่องจากไม่มี ทิศทางเหนือ ตะวันออก หรือตะวันตก จึงเห็นการเคลื่อนที่ของทรงกลมท้องฟ้าเป็นเคลื่อนที่จากซ้ายไปขวา เมื่อมองไปที่จุดจอมฟ้า วัตถุท้องฟ้าทั้งหมดจะเคลื่อนที่ทวนเข็มนาฬิกาไปรอบจุดจอมฟ้า
การเคลื่อนที่ในรอบวันในที่ซีกโลกใต้นั้น เมื่อเทียบกับในซีกโลกเหนือแล้ว จะสลับระหว่างเหนือใต้ และสลับระหว่างซ้ายและขวา ส่วนการเคลื่อนที่ในทิศตะวันออกกับตะวันตกนั้นจะไม่ต่างกัน นอกจากนี้ ขั้วใต้ของท้องฟ้าจะกลายเป็นศูนย์กลางของการหมุนแทนที่จะเป็นขั้วเหนือของท้องฟ้า ในซีกโลกใต้ ดาวฤกษ์โคจรรอบขั้วฟ้าใต้ตามเข็มนาฬิกา
ที่เส้นศูนย์สูตร ขั้วท้องฟ้าทั้ง 2 ขั้วอยู่ที่ขอบฟ้า และการเคลื่อนที่ในรอบวันจะเคลื่อนที่จะเห็นเป็นทวนเข็มนาฬิกา (วนซ้าย) รอบดาวเหนือ และตามเข็มนาฬิกา (วนขวา) รอบขั้วฟ้าใต้ วัตถุท้องฟ้าทั้งหมดยกเว้นที่ขั้วทั้งสองจะเคลื่อนที่จากตะวันออกไปตะวันตก
ความเร็วในการเคลื่อนที่

ความยาวของเส้นทางที่วัตถุท้องฟ้าเคลื่อนที่ในรอบหนึ่งวันบนทรงกลมท้องฟ้าเนื่องจากการเคลื่อนที่ในรอบวัน (รวมถึงเมื่ออยู่ใต้ขอบฟ้าด้วย) แปรตรงกับโคไซน์ของเดคลิเนชัน (cos δ) ของวัตถุท้องฟ้า ดังนั้น ความเร็วของการเคลื่อนที่ในรอบวันของวัตถุคือ cos δ × 15°/ชั่วโมง = 15'/นาที = 15"/วินาที อาจเปรียบเทียบความเร็วนี้กับขนาดวัตถุท้องฟ้าต่าง ๆ ดังนี้:
การเคลื่อนที่ไปเป็นระยะหนึ่งเส้นผ่านศูนย์กลาง (สูงสุด) ของดวงอาทิตย์หรือดวงจันทร์ใช้เวลาประมาณสองนาที
การเคลื่อนที่หนึ่งเส้นผ่านศูนย์กลางปรากฏของดาวเคราะห์ที่ใหญ่ที่สุดใช้เวลาประมาณ 4 วินาที
การเคลื่อนที่ไป 2,000 เท่าของเส้นผ่านศูนย์กลางปรากฏของดาวฤกษ์ที่ใหญ่ที่สุดใช้เวลาประมาณ 1 วินาที
สามารถสังเกตการเคลื่อนที่ในรอบวันของวัตถุท้องฟ้าได้โดยการถ่ายภาพโดยเปิดรับแสงนานโดยตั้งกล้องนิ่ง ยิ่งดาวฤกษ์อยู่ใกล้ขั้วท้องฟ้ามากก็จะยิ่งเคลื่อนที่ช้าเท่านั้น เพื่อที่จะหักล้างการเคลื่อนที่ในรอบวันของวัตถุท้องฟ้าในภาพถ่าย วิธีที่ดีที่สุดคือการติดตามการเคลื่อนที่ในรอบวันโดยใช้กล้องที่ติดฐานตั้งระบบศูนย์สูตร เมื่อใช้ฐานตั้งระบบศูนย์สูตร ก็จะสามารถติดตามการเคลื่อนไหวในรอบวันได้ง่าย ๆ โดยแค่หมุนแกนปรับค่าไรต์แอสเซนชัน ฐานตั้งระบบศูนย์สูตรบางชนิดสามารถดำเนินการติดตามวัตถุท้องฟ้าโดยอัตโนมัติโดยใช้มอเตอร์
การหมุนของดาวใกล้ขั้วท้องฟ้าเหนือ
ณิชาภัทร ฉัตรชัยพลรัตน์

| ณิชาภัทร ฉัตรชัยพลรัตน์ |
| --- | --- |

สารนิเทศภูมิหลัง
เกิด: 17 กันยายน พ.ศ. 2538 (29 ปี) จังหวัดขอนแก่น ประเทศไทย
อาชีพ: นักร้อง นักแสดง นางแบบ
อาชีพทางดนตรี
แนวเพลง: ป็อป อาร์แอนด์บี แดนซ์ ร็อค
เครื่องดนตรี: เสียงร้อง
ช่วงปี: พ.ศ. 2557–ปัจจุบัน
ค่ายเพลง: นาดาวบางกอก (2557–2563)  High Cloud Entertainment (2564–2566)  Rising Entertainment (2566–ปัจจุบัน)
 นักดนตรี
ณิชาภัทร ฉัตรชัยพลรัตน์ (เกิด 17 กันยายน พ.ศ. 2538) ชื่อเล่น แพรวา เป็นนักแสดงและนักร้องชาวไทย ซึ่งเป็นที่รู้จักจากบทบาท “ขนมปัง” ในซีรีส์ ฮอร์โมนส์ วัยว้าวุ่น และ “โบโย่” ในซีรีส์ เฟรนด์โซน เอาให้ชัด
ประวัติ

ณิชาภัทรเกิดเมื่อวันที่ 17 กันยายน พ.ศ. 2538 ที่จังหวัดขอนแก่น เธอเข้าร่วมออดิชันในโครงการ Hormones The Next Gen เข้ารอบ 12 คนสุดท้าย และได้เป็น 1 ใน 5 คนสุดท้าย เธอเปิดตัวในฐานะนักแสดง ฮอร์โมนส์ วัยว้าวุ่น ฤดูกาลที่ 2 ด้วยบท ขนมปัง เมื่อปี พ.ศ. 2557 ในปีเดียวกัน เธอได้ร่วมแสดงในซีรีส์เรื่อง เพื่อนเฮี้ยน..โรงเรียนหลอน ในตอน "อจินไตย" รับบท ปาล์ม ปารดี
ใน พ.ศ. 2558 เธอกลับมารับบทขนมปังใน ฮอร์โมนส์ วัยว้าวุ่น ฤดูกาลที่ 3 นอกจากนี้เธอยังรับเชิญเป็นคุณหญิงย่าตอนวัยสาว ในละครเรื่อง น้ำตากามเทพ และเป็นนักแสดงหลักในละครเรื่อง Lovey Dovey แผนร้ายนายเจ้าเล่ห์
"รักติดไซเรน" เพลงที่เธอและพาริส อินทรโกมาลย์สุตร้อง ซึ่งเป็นหนึ่งในเพลงประกอบละครเรื่อง My Ambulance รักฉุดใจนายฉุกเฉิน ได้รับยกย่องเป็น "หนึ่งในสองเพลงไทยที่ยิ่งใหญ่ที่สุดใน พ.ศ. 2562" และได้เข้าร่วมงาน "One Love Asia" ซึ่งเป็นงานระดมทุนของยูนิเซฟสำหรับผู้ได้รับผลกระทบจากโรคโควิด-19 ในเอเชีย
วันที่ 19 กุมภาพันธ์ พ.ศ. 2564 นาดาวบางกอกประกาศว่า ณิชาภัทรได้ออกจากนาดาวบางกอกและนาดาวมิวสิก เพื่อรับงานในฐานะนักแสดงและศิลปินอิสระ
หลังจากนั้น ณิชาภัทรได้เซ็นสัญญาเข้าเป็นศิลปินในสังกัด High Cloud Entertainment ในวันที่ 19 สิงหาคม พ.ศ. 2564 และมีผลงานเพลงภายใต้สังกัดนี้จำนวน 2 ซิงเกิล คือ "จีบป่ะ (Flirt)" ในปี พ.ศ. 2564 และ "แพ้ว่ะ (Defeated)" ในปี พ.ศ. 2565 ณิชาภัทรอยู่ภายใต้สังกัดนี้จนกระทั่ง High Cloud Entertainment ประกาศว่า ณิชาภัทรได้ยุติบทบาทการเป็นศิลปินภายใต้สังกัดในวันที่ 20 มกราคม พ.ศ. 2566
ผลงานการแสดง > ละครโทรทัศน์

| ปี พ> ศ. | เรื่อง | บทบาท | หมายเหตุ | อ้างอิง | ออกอากาศ |
| --- | --- | --- | --- | --- | --- |
| 2557 | ฮอร์โมนส์ วัยว้าวุ่น (ฤดูกาลที่ 2) | ขนมปัง | นักแสดงสมทบ |  | จีเอ็มเอ็ม แชนแนล |
| 2558 | เพื่อนเฮี้ยน..โรงเรียนหลอน | ปาล์ม ปารดี | นักแสดงหลัก |  | จีเอ็มเอ็ม แชนแนล |
| 2558 | น้ำตากามเทพ | คุณหญิงย่า (วัยสาว) | นักแสดงรับเชิญ |  | จีเอ็มเอ็ม แชนแนล |
| 2558 | ฮอร์โมนส์ วัยว้าวุ่น (ฤดูกาลที่ 3) | ขนมปัง | นักแสดงหลัก |  | ช่องวัน 31 |
| 2559 | Lovey Dovey แผนร้ายนายเจ้าเล่ห์ | ไข่หวาน | นักแสดงหลัก |  | ช่องวัน 31 |
| 2559 | บางรักซอย 9/1 | ยูกิ | นักแสดงรับเชิญ |  | ช่องวัน 31 |
| 2560 | เลิฟซองส์เลิฟซีรีส์ ตอน สิ่งของ | แบม | นักแสดงหลัก |  | จีเอ็มเอ็ม 25 |
| 2561 | Friend Zone เอา ให้ ชัด | โบโย่ | นักแสดงหลัก |  | ช่องวัน 31 |
| 2562 | ก่อนอรุณจะรุ่ง | อรุณฉาย | นักแสดงหลัก |  | จีเอ็มเอ็ม 25 |
| 2562 | Wolf เกมล่าเธอ | พอลลีน | นักแสดงรับเชิญ |  | ช่องวัน 31 |
| 2562 | Great Men Academy สุภาพบุรุษสุดที่เลิฟ | ส้ม | นักแสดงรับเชิญ |  | ช่องวัน 31 |
| 2562 | ใจกลางเมือง | วาเนสซ่า | นักแสดงหลัก |  | จีเอ็มเอ็ม 25 |
| 2562 | เคว้ง | มินท์ | นักแสดงสมทบ |  | เน็ตฟลิกซ์ |
| 2563 | กักตัว Stories | กวาง | นักแสดงหลัก |  | ช่องยูทูบ นาดาวบางกอก |
| 2563 | Friend Zone 2: Dangerous Area | โบโย่ | นักแสดงหลัก |  | จีเอ็มเอ็ม 25 |
| 2563 | สุภาพบุรุษสุดซอย | คุณครูวันเพ็ญ | นักแสดงรับเชิญ |  | ช่องวัน 31 |
| 2565 | ด้วยรักและหักหลัง | พันทิวา ตันติวิชา (แพร) | นักแสดงหลัก |  | จีเอ็มเอ็ม 25 |
| 2566 | ที่สุดของหัวใจ | เกด | นักแสดงสมทบ |  | ช่อง 3 เอชดี |
| 2566 | วงศาคณาญาติ  | น้ำตาล |  |  | อมรินทร์ทีวี |
| 2567 | รักท่วมทุ่ง | มารศรี พันธุ์พลาย (ศรี) |  |  | ช่อง 3 เอชดี |
ผลงานการแสดง > ภาพยนตร์

| ปี พ> ศ. | เรื่อง | บทบาท |
| --- | --- | --- |
| 2566 | สมพรปาก | แพรว |
| 2566 | อยากตาย อย่าตาย (มรณาคาเฟ่) Death is all around | เฮลเปอร์นิว |
| 2567 | เทอม 3 (Haunted Universities 3) ตอน ศาลล่องหน | มินท์ |
ผลงานการแสดง > คอนเสิร์ต

STAR THEQUE GTH 11 ปีแสงคอนเสิร์ต
ผลงานการแสดง > รายการโทรทัศน์

Hormones: The Next Gen
Frozen Hormones ทริปว้าวุ่น 0 องศา
แฮงก์โอเวอร์ไทยแลนด์ 2015
แฮงก์โอเวอร์ไทยแลนด์ 2016
Game of Teens
ผลงานการแสดง > มิวสิกวิดีโอ

"อย่าถามหาความรักจากคนหมดใจ" - ณัฐวัฒน์ ชัยณรงค์โสภณ
"ยังไงก็ไม่ยัก" - เก่ง ธชย
ผลงานการแสดง > โฆษณา

จุฬาเฮิร์บ
ผลงานเพลง > ซิงเกิลเดี่ยว

"เจอกันก็พัง ห่างกันก็ร้าย (Shhhhh...!)" (27 ตุลาคม พ.ศ. 2563)
"ME" จากโปรเจกต์ Joox 100x100 Season 3 Special (1 กรกฎาคม พ.ศ. 2564)
"จีบป่ะ (Flirt)" (9 ธันวาคม พ.ศ. 2564)
"แพ้ว่ะ (Defeated)" (18 กรกฎาคม พ.ศ. 2565)
"ดีกว่ารักของเธอ" (พ.ศ. 2566)
ผลงานเพลง > เพลงประกอบละคร/ซีรีส์

"ปากว่าง" ร่วมกับ กันต์ ชุณหวัตร (ต้นฉบับ ศรัณยู วินัยพานิช) / (Ost. ฮอร์โมน วัยว้าวุ่น ซีซั่น 2)
"ถ้าเธอคิดจะลืมเขา" (ต้นฉบับ โพลีแคต) / (Ost. ฮอร์โมน วัยว้าวุ่น ซีซั่น 3)
"เพราะทุกครั้ง" ร่วมกับ ธิติ มหาโยธารักษ์ (ต้นฉบับ สเลอ) / (Ost. ฮอร์โมน วัยว้าวุ่น ซีซั่น 3)
"รักติดไซเรน" (Ost. My Ambulance รักฉุดใจนายฉุกเฉิน) ร่วมกับ พาริส อินทรโกมาลย์สุต
"ผู้โชคดีที่ไม่เคยดีพอ" (Ost. Great Men Academy สุภาพบุรุษสุดที่เลิฟ)
"กลัวจะเผลอรักเธอไปสักวัน" (Ost. รักท่วมทุ่ง) ร่วมกับ วชิรวิชญ์ ไพศาลกุลวงศ์
"ไม่มีที่ยืน" (Ost. ดวงใจเทวพรหม ตอน พรชีวัน)
ผลงานเพลง > เพลงที่ร่วมร้อง

"มันดีเลย" ร่วมกับ ผลิตโชค อายนบุตร, กฤษฏ์ อำนวยเดชกร และพุฒิพงศ์ อัสสรัตนกุล
"กอดในใจ (One Million Hugs Version)" ร่วมกับ กฤษณภูมิ พิบูลสงคราม, ชลธร คงยิ่งยง, พุฒิพงศ์ อัสสรัตนกุล, ศวรรยา ไพศาลพยัคฆ์ และพาริส อินทรโกมาลย์สุต
"น้ำลาย" - Txrbo Ft. แพรวา ณิชาภัทร
แหล่งข้อมูลอื่น

ณิชาภัทร ฉัตรชัยพลรัตน์ ที่อินสตาแกรม
ความคลาดทางดาราศาสตร์

สำหรับความหมายอื่น ดูที่ ความคลาด
ตำแหน่งปรากฏของดาวซึ่งคลาดไปเนื่องจากผู้สังเกตการณ์อยู่บนโลกซึ่งเคลื่อนที่อยู่
ความคลาดทางดาราศาสตร์ (astronomical aberration หรือ stellar aberration) เป็นคำที่หมายถึงการที่ตำแหน่งของวัตถุท้องฟ้าที่ปรากฏนั้นดูเหมือนจะเปลี่ยนแปลงไปเนื่องจากผู้สังเกตการณ์มีการเคลื่อนไหวไปด้วยในขณะที่การสังเกตการณ์วัตถุท้องฟ้านั้น โดยทั่วไปเกิดจากการที่ผู้สังเกตการณ์อยู่บนโลกซึ่งเคลื่อนที่ไปตลอดเวลาเนื่องจากการโคจรรอบดวงอาทิตย์และการหมุนรอบตัวเอง
ปรากฏการณ์นี้ถูกค้นพบเป็นครั้งแรกในปี 1728 โดยนักดาราศาสตร์ชาวอังกฤษ เจมส์ แบรดลีย์
ภาพรวม

ความคลาดทางดาราศาสตร์มักจะอธิบายได้โดยเปรียบเทียบกับฝน หากขับรถท่ามกลางสายฝนที่ตกลงมาในแนวดิ่งโดยไม่มีอิทธิพลของลม ส่วนใบหน้าจะเปียก แทนที่จะเป็นส่วนเหนือศีรษะ กล่าวอีกนัยหนึ่ง ดูเหมือนว่าฝนจะตกลงมาจากท้องฟ้าในแนวเอียง แต่จริง ๆ แล้วฝนตกลงมาจากท้องฟ้าเหนือตำแหน่งปัจจุบันของเราโดยตรง
เมื่อลองนำแนวคิดนี้มาใช้อธิบายเรื่องความคลาดทางดาราศาสตร์ ให้พิจารณาวัตถุท้องฟ้าที่อยู่ในทิศทางที่ตั้งฉากกับทิศทางการเคลื่อนที่ของผู้สังเกตการณ์ เมื่อผู้สังเกตการณ์เคลื่อนที่ขณะที่แสงของวัตถุท้องฟ้าพุ่งเข้ามาในแนวดิ่ง จะดูเหมือนว่าแสงของวัตถุท้องฟ้าจะมาจากท้องฟ้าในแนวเฉียงไปข้างหน้า กล่าวคือ วัตถุท้องฟ้าดูเหมือนจะอยู่ในแนวเอียงต่อหน้าผู้สังเกต แต่ในความเป็นจริงวัตถุท้องฟ้าอยู่เหนือผู้สังเกตโดยตรง ความคลาดคือความแตกต่างในลักษณะที่ปรากฏของวัตถุท้องฟ้าซึ่งเคลื่อนจากเหนือศีรษะโดยตรง และวัดจากมุม a ระหว่างทิศทางที่ปรากฏกับแนวดิ่ง
โดยทั่วไป เมื่อผู้สังเกตการณ์เคลื่อนที่ด้วยความเร็ว v และพิจารณาวัตถุท้องฟ้าในมุม θ เทียบกับทิศทางการเคลื่อนที่นี้ มุมความคลาด a ของวัตถุท้องฟ้านี้คือ
ถือ โดยที่ c คืออัตราเร็วของแสง  v/c\ll 1,a\ll 1 โดยประมาณแล้วจะได้ว่า
ความคลาดประจำปี

เนื่องจากอัตราเร็วของแสงสูงมาก ผู้สังเกตจึงต้องเคลื่อนที่ด้วยความเร็วพอสมควรเพื่อตรวจจับความเบี่ยงเบนเนื่องจากความคลาดบนโลก การเคลื่อนที่ที่เร็วที่สุดของผู้สังเกตคือการโคจรรอบดวงอาทิตย์ของโลก และความคลาดทางดาราศาสตร์ที่เกิดจากสิ่งนี้เรียกว่าความ ความคลาดประจำปี (annual aberration) ความคลาดประจำปีนี้เองที่เจมส์ แบรดลีย์ได้ค้นพบ ซึ่งเป็นหลักฐานโดยตรงชิ้นแรกที่ว่าที่ว่าโลกกำลังเคลื่อนที่ ซึ่งสนับสนุนทฤษฎีระบบดวงอาทิตย์เป็นศูนย์กลาง แบรดลีย์เองตั้งเป้าที่จะสังเกตพารัลแลกซ์ดาวฤกษ์ด้วย แต่เขาไม่ประสบความสำเร็จในเรื่องนี้
ความเร็วในโคจรรอบโลกเฉลี่ยอยู่ที่ประมาณ 29.76 กิโลเมตร/วินาที การใช้สิ่งนี้กับสูตรด้านบนจะให้เวลาสูงสุด 20.49 วินาที วัตถุท้องฟ้าที่ตั้งฉากกับระนาบการโคจรจะเคลื่อนที่ไปเป็นวงกลมเล็ก ๆ บนทรงกลมท้องฟ้าโดยมีรัศมี 20.49 พิลิปดา วัตถุท้องฟ้าที่อยู่บนระนาบการโคจร หรือก็คือบนระนาบสุริยวิถีจะดูเหมือนว่าโคจรไปกลับในระยะทาง 40.98 พิลิปดา ดาวดวงอื่นเองก็จะเคลื่อนที่เป็นวงรีโดยมีแกนเอก 40.98 พิลิปดา และแกนโทขึ้นกับมุมจากระนาบวงโคจร
ความคลาดประจำวัน

สิ่งที่ต้องพิจารณาอีกประการหนึ่งคือความคลาดที่เกิดจากการหมุนรอบตัวเองของโลก ความเร็วในการหมุนที่เส้นศูนย์สูตรคือ 0.465 กม./วินาที ซึ่งให้ความคลาดสูงสุดประมาณ 0.32 พิลิปดา ยิ่งละติจูดสูงเท่าใด ค่านี้ก็จะยิ่งน้อยลงเท่านั้น ความคลาดนี้เรียก ว่าความคลาดประจำวัน (diurnal aberration) เนื่องจากผู้สังเกตจะเคลื่อนไปทางทิศตะวันออกเสมอ ความคลาดประจำวันจะมากที่สุดเมื่อวัตถุเคลื่อนตั้งฉากกับทิศการเคลื่อนที่นี้ กล่าวคือเมื่อวัตถุอยู่บนเส้นเมริเดียนท้องฟ้า
การเลื่อนของตำแหน่งปรากฏบนท้องฟ้าของวัตถุที่ละติจูดสุริยวิถีต่างกัน
ปิคโคโล

ปิคโคโล (อังกฤษ: piccolo) เป็นเครื่องดนตรีสากลประเภทเครื่องเป่าลมไม้ รูปร่างคล้ายฟลุทแต่ขนาดเล็กกว่า และมีเสียงสูงกว่า 1 ออคเทฟ มีขนาดเล็กกว่าฟลุท 4 เท่า จึงทำให้มีคุณภาพเสียงที่สดใสและแหลมมาก เสียงในระดับต่ำของปิคโคโลจะดังไม่ชัดเจน ปิคโคโลจึงเหมาะที่จะใช้ในการเล่นในระดับเสียงกลางและเสียงสูงมากกว่าในระดับเสียงต่ำ ปิคโคโลในวงออร์เคสตรา คือในศตวรรษที่ 18 ด้วยสุ้มเสียงที่แหลมสูงของปิคโคโลนี้เองทำให้เราสามารถ ที่จะได้ยินเสียงปิคโคโลได้อย่างชัดเจน ถึงแม้ว่าเครื่องดนตรีชิ้นอื่นจะบรรเลงอยู่ก็ตาม
ประเทศนิวซีแลนด์ในเวิลด์เกมส์

| ประเทศนิวซีแลนด์ ในเวิลด์เกมส์ |
| --- | --- |

รหัสประเทศ: NZL
เหรียญ อันดับ 32:  ทอง 11 เงิน 15 ทองแดง 11 รวม 37 
การเข้าร่วมแข่งขันเวิลด์เกมส์ (ภาพรวม)
1981 1985 1989 1993 1997 2001 2005 2009 2013 2017 2022
ประเทศนิวซีแลนด์ เข้าร่วมแข่งขันเวิลด์เกมส์ทุกครั้งตั้งแต่ครั้งแรกในเวิลด์เกมส์ 1981 นิวซีแลนด์ได้รับรางวัลทั้งหมด 37 เหรียญ และปัจจุบันอยู่ในอันดับที่ 32 บนตารางเหรียญรางวัลตลอดกาลของเวิลด์เกมส์ การแข่งขันครั้งล่าสุดที่นิวซีแลนด์เข้าร่วมคือเวิลด์เกมส์ 2022
ตามปี

| ปี | สถานที่จัดการแข่งขัน | นักกีฬา | ทอง | เงิน | ทองแดง | รวมเหรียญรางวัล |
| --- | --- | --- | --- | --- | --- | --- |
| 1981 |  ซานตาคลารา |  | 1 | 0 | 0 | 1 |
| 1985 |  ลอนดอน |  | 1 | 1 | 0 | 2 |
| 1989 |  คาร์ลสรูเฮอ |  | 1 | 0 | 0 | 1 |
| 1993 |  กรุงเฮก |  | 1 | 1 | 1 | 3 |
| 1997 |  ลาห์ตี |  | 0 | 0 | 1 | 1 |
| 2001 |  อาคิตะ |  | 1 | 2 | 1 | 4 |
| 2005 |  ดุยส์บวร์ก |  | 2 | 4 | 0 | 6 |
| 2009 |  เกาสง | 62 | 2 | 3 | 6 | 11 |
| 2013 |  กาลี | 24 | 1 | 2 | 0 | 3 |
| 2017 |  วรอตสวัฟ | 38 | 0 | 0 | 2 | 2 |
| 2022 |  เบอร์มิงแฮม | 46 | 1 | 1 | 1 | 3 |
รูปสี่เหลี่ยมมุมฉาก

รูปสี่เหลี่ยมมุมฉาก หรือรูปสี่เหลี่ยมผืนผ้า
ในเรขาคณิตแบบยุคลิด รูปสี่เหลี่ยมมุมฉาก หรือ รูปสี่เหลี่ยมผืนผ้า (อังกฤษ: rectangle) คือรูปสี่เหลี่ยมชนิดหนึ่งที่มุมทั้งสี่ของมันเป็นมุมฉาก นอกจากนี้ยังมีนิยามอื่นได้อีก เช่น เป็นรูปสี่เหลี่ยมที่มีมุมทั้งสี่เท่ากัน หรือเป็นรูปสี่เหลี่ยมด้านขนานที่มีมุมฉาก รูปสี่เหลี่ยมมุมฉาก ABCD เขียนแทนด้วยสัญลักษณ์  ABCD
จากการให้การจำกัดความนี้ สี่เหลี่ยมผืนผ้าจะมีด้านสองด้านที่ขนานกัน สี่เหลี่ยมผืนผ้าทุกรูปเป็นรูปสี่เหลี่ยมด้านขนาน ในขณะที่รูปสี่เหลี่ยมจัตุรัสเป็นรูปชนิดพิเศษของสี่เหลี่ยมผืนผ้า ที่ด้านทั้งสี่ด้านมีความยาวเท่ากัน ดังนั้นสี่เหลี่ยมจัตุรัสจึงเป็นทั้งสี่เหลี่ยมผืนผ้าและรูปสี่เหลี่ยมขนมเปียกปูน
โดยปกติแล้ว ด้านตรงกันข้ามสองด้านในสี่เหลี่ยมผืนผ้า ด้านที่ยาวกว่าจะถูกเรียกว่า ด้านยาว ของสี่เหลี่ยมผืนผ้า และด้านที่สั้นกว่าจะถูกเรียกว่า ด้านกว้าง
สูตรหาพื้นที่ของสี่เหลี่ยมผืนผ้าเป็น ด้านกว้าง × ด้านยาว (ในสัญลักษณ์  A=lw) ยกตัวอย่างเช่นพื้นที่ของสี่เหลี่ยมผืนผ้ามีความยาว 5 ซม. และความกว้าง 4 ซม. พื้นที่ของมันจะเป็น 20 ตร.ซม. เพราะว่า 5 × 4 = 20
ดูเพิ่ม

รูปสี่เหลี่ยมจัตุรัส
รูปสี่เหลี่ยมด้านขนาน
รูปสี่เหลี่ยมขนมเปียกปูน
แหล่งข้อมูลอื่น

การก่อสร้างและพื้นที่ (แอนิเมชั่น)
เอริก ดับเบิลยู. ไวส์สไตน์, "สี่เหลี่ยมผืนผ้า" จากแมทเวิลด์.
คำจำกัดความและคุณสมบัติของสี่เหลี่ยมผืนผ้า
พื้นที่ของสี่เหลี่ยมผืนผ้า
| ด ค กรูปสี่เหลี่ยมต่าง ๆ |
| --- | --- |
รูปสี่เหลี่ยมนูน: กลุ่มด้านขนาน: ด้านขนาน ·  ขนมเปียกปูน (ข้าวหลามตัด, ด้านเท่า) ·  ด้านขนานมุมไม่ฉาก ·  มุมฉาก (ผืนผ้า) ·  จัตุรัส (ปรกติ, ด้านเท่ามุมเท่า)
รูปสี่เหลี่ยมนูน: กลุ่มอื่น ๆ: รูปว่าว ·  เส้นทแยงมุมตั้งฉาก ·  คางหมู ·  คางหมูหน้าจั่ว ·  วงกลมล้อม ·  วงกลมสัมผัส ·  วงกลมล้อมและสัมผัส ·  ด้านไม่ขนาน (ด้านไม่เท่า, ไม่ปรกติ)
รูปสี่เหลี่ยมอื่น ๆ: หัวลูกศร ·  ไขว้ (ผีเสื้อ, หูกระต่าย) ·  เบ้
โมโน 29

| --- | --- |

ชื่ออื่น: MONO 29
ประเทศ: ไทย
พื้นที่แพร่ภาพ: ประเทศไทย
เครือข่าย: ช่องโทรทัศน์ภาคพื้นดินระบบดิจิทัลประเภทบริการธุรกิจระดับชาติ ช่องโทรทัศน์ที่ไม่ใช้คลื่นความถี่
คำขวัญ: ฟรีทีวีที่มีหนังดี ซีรีส์ดัง มากที่สุด
แบบรายการ
ระบบภาพ: 576i (16:9 คมชัดปกติ) 1080p (16:9 คมชัดสูง/ออนไลน์)
ความเป็นเจ้าของ
เจ้าของ: บริษัท โมโน บรอดคาซต์ จำกัด
บริษัทแม่: โมโน เน็กซ์
บุคลากรหลัก: นายนวมินทร์ ประสพเนตร  ประธานกรรมการ รักษาการประธานเจ้าหน้าที่บริหาร และรักษาการประธานเจ้าหน้าที่การเงินและบัญชี นางธัญญา วชิรบรรจง ประธานเจ้าหน้าที่ฝ่ายผลิตรายการ และ ผู้อำนวยการสถานี นายยิ่งยศ ปัญญา รองประธานเจ้าหน้าที่ฝ่ายผลิตรายการ
ช่องรอง: โมโนพลัส โมโนแม็กซ์
ประวัติ
เริ่มออกอากาศ: ระบบดิจิทัลภาคพื้นดิน: 25 เมษายน พ.ศ. 2557 (10 ปี)  ระบบดาวเทียมเคเบิลทีวีและดิจิทัล: 2 ธันวาคม พ.ศ. 2558 (9 ปี)
ลิงก์
เว็บไซต์: mono29.com
ออกอากาศ

ภาคพื้นดิน
ดิจิทัล: ช่อง 29 (มักซ์#5 : ททบ.)
เคเบิลทีวี
ช่อง 29
ทีวีดาวเทียม
ช่อง 29
สื่อสตรีมมิง
Mthai: ชมรายการสด
 
โมโน 29 (อังกฤษ: Mono 29) เป็นช่องโทรทัศน์ภาคพื้นดินระบบดิจิทัลความละเอียดมาตรฐาน ในเครือโมโน เน็กซ์ บริษัทสื่อและบันเทิงยักษ์ใหญ่แห่งหนึ่งของประเทศไทย โมโน 29 นำเสนอภาพยนตร์และละครชุดจากต่างประเทศมากมาย อันเป็นเอกลักษณ์เด่นของช่อง โดยเริ่มทดลองออกอากาศเมื่อวันที่ 25 เมษายน พ.ศ. 2557